**Deň začatia pripomienkovania:** 08. 06. 2020

**Dňom zverejnia návrhu začína plynúť lehota, počas ktorej môžu fyzické osoby a právnické osoby zaslať pripomienky k návrhu na adresu:**

**e-mailom na****anna.poliacikova@region-bsk.sk**

**v písomnej forme na adresu:**

Bratislavský samosprávny kraj, Sabinovská 16, P.O. Box 106, 820 05 Bratislava 25,

resp. priamo do **podateľne Úradu BSK**

**v termíne do 8,00 hod. dňa 19.06.2020.**

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. .... /2020**

zo dňa 26. 06. 2020

**ktorým sa zriaďuje Spojená škola so sídlom Ostredková 10, 821 02 Bratislava s organizačnými zložkami Základná škola a Stredná športová škola a súčasťou Školská jedáleň**

**Bratislava**

**jún 2020**

Všeobecne záväzné nariadenie

Bratislavského samosprávneho kraja

č. ... /2020

zo dňa 26. 06. 2020

**ktorým sa zriaďuje Spojená škola so sídlom Ostredková 10, 821 02 Bratislava s organizačnými zložkami Základná škola a Stredná športová škola a súčasťou Školská jedáleň**

Bratislavský samosprávny kraj (ďalej len „samosprávny kraj“) v súlade s § 8 ods.1 a § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov v spojení s § 9 ods. 1 písm. a) a § 20 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „nariadenie“).

**§ 1**

1. Bratislavský samosprávny kraj týmto všeobecne záväzným nariadením zriaďuje ku dňu 03. 09. 2020 Spojenú školu so sídlom Ostredková 10, 821 02 Bratislava, IČO: ......... s organizačnými zložkami Základná škola a Stredná športová škola a súčasťou Školská jedáleň v zmysle Rozhodnutia Ministerstva školstva, vedy, výskumu a športu Slovenskej republiky č. ......... zo dňa ......... ako svoju rozpočtovú organizáciu na dobu neurčitú.
2. Štatutárnym orgánom školy je riaditeľ.
3. Predmetom činnosti je výchovno-vzdelávacia činnosť a vyučovací jazyk slovenský.
4. V súlade s týmto VZN vydá zriaďovateľ škole zriaďovaciu listinu s náležitosťami podľa osobitných predpisov.

**§ 2**

**Platnosť a účinnosť**

1. Všeobecne záväzné nariadenie Bratislavského samosprávneho kraja č. .../2020 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 26. 06. 2020, uznesením č. ...../2020.
2. Toto nariadenie nadobúda platnosť dňom vyhlásenia po jeho schválení Zastupiteľstvom Bratislavského samosprávneho kraja, a to jeho vyvesením na úradnej tabuli Bratislavského samosprávneho kraja, a účinnosť dňom 03. 09. 2020.

V Bratislave, dňa 26. 06. 2019

 Mgr. Juraj Droba, MBA, MA

 predseda

 Bratislavského samosprávneho kraja